b'\n_START_ARTICLE_\nDvorac Hexenagger\n_START_PARAGRAPH_\nDvorac Hexenagger ( Schloss Hexenagger) je bavarski dvorac koji se nalazi u okrugu Hexenagger nalazi u blizini grada Altmannsteina u Parku prirode Altm\xc3\xbchl (Naturpark Altm\xc3\xbchltal). Dvorac je vjerojatno prvi put izgra\xc4\x91en u desetom stolje\xc4\x87u, kad se prvi put spominje u zapisu iz samostana Sv. Emmerama iz Regensburga, godine 982.. Kad je tek izgra\xc4\x91en u dvorcu je boravila bavarska plemi\xc4\x87ka obitelj Muggenthaler. Dvorac je bio uni\xc5\xa1ten tijekom Tridesetogodi\xc5\xa1njeg rata, a obnovljen je u baroknom stilu. Od izumiranja Hexenagger Muggerthaler obiteljske loze, dvorac je imao nekoliko vlasnika. Jedan od najzna\xc4\x8dajnijih vlasnika bio je izborni knez Karl Albrecht, kasnije Sveti rimski car Karlo VII., koji je dvorac kupio 1724. godine na dar svojoj ljubavnici, grofici Mariji Josephi von Morawitzky._NEWLINE_Danas je dvorac u privatnom vlasni\xc5\xa1tvu Eberharda Leichtfu\xc3\x9fa i njegove obitelj. Leichtfu\xc3\x9f je \xc5\xa1esti nara\xc5\xa1taj plemi\xc4\x87ke obitelji von Weidenbach koja je dvorac naslijedila i u njemu \xc5\xbeivi. Obitelj podr\xc5\xbeava obnovu dvorca ugo\xc5\xa1\xc4\x87uju\xc4\x87i razna doga\xc4\x91anja, uklju\xc4\x8duju\xc4\x87i ljetne srednjovjekovne festivale, vjen\xc4\x8danja, poslovne sastanke pojedinih tvrtki i Bo\xc5\xbei\xc4\x87ne sajmove.'